text: Ejer af eksploderet lager: Jeg vidste intet 
  10 oktober 2011 kl. 06.36
  Ejeren til de bygninger, der i går eksploderede i Store Andst, siger, at han intet vidste om, at der var krysantemumbomber i bygningerne.
  Det er Tage Nielsen, der ejer bygningerne og har lejet dem ud til forskellige folk.
  - Jeg ved ikke, hvad folk havde af ting i bygningerne. Jeg ved, der har været nogle gamle biler, havemøbler, campingvogne og sådan noget, siger Tage Nielsen til dr.dk/p4.
  
  Jeg kigger jo ikke
  Hvorfor ved, du ikke hvad folk præcist opbevarer?- Jeg kigger jo ikke ind i deres rum og i deres garager. Inden folk lejer bygningerne af mig, får de at vide i en lejekontrakt, hvad de må opbevare. Jeg vidste ikke, at der var sådan nogle farlige ting i nogle af rummene , siger Tage Nielsen.
  
  Dybt rystet 
  Hvordan har du det med det, der er sket?- Jeg er dybt rystet over det her, og det er ganske frygteligt. Jeg har det rigtig dårligt med det, der er sket, siger Tage Nielsen til dr.dk.
  